ປະຊາຊົນ 21 ຄົນເສັຍຊີວິດ ຫລັງຈາກຖືກລັກພາໂຕ ທີ່ຟີລິບປິນ
ຂ່າວອື່ນໆ: ການດຳເນີນຄະດີດ ອະດີດຫົວໜ້າຄຸກ ຂະເໝັນ ແດງເສັດສິ້ນລົງໃນສັບປະດາຜ່ານມາ; ນາຍົກອິນເດັຍຢ້ຽມ ຢາມສະຫະຣັດ; ນັກບິນອະວະກາດສະຫະຣັດຕຽມປະຕິ
ບັນດານາຍທະຫານໃນພາກໃຕ້ຂອງຟີລິບປິນກ່າວວ່າ ໄດ້ພົບເຫັນສົບ ຂອງປະຊາຊົນ 21 ສົບ ຫລັງຈາກພວກມືປືນປະມານ100ຄົນ ທ່ີເຊື່ອ ກັນວ່າເປັນພວກລູກນ້ອງຂອງນັກການເມືອງໃນທ້ອງຖິ່ນຄົນນຶ່ງ ໄດ້ລັກ ພາໂຕຜູ້ຄົນໄປ ຢ່າງນ້ອຍ 30 ຄົນ ເພື່ອຂັດຂວາງບໍ່ໃຫ້ພວກຄູ່ແຂ່ງ ໄດ້ສະເໜີຊື່ ຜູ້ທີ່ເຂົາເຈົ້າແຕ່ງຕັ້ງໃຫ້ເຂົ້າແຂ່ງຂັນໃນການເລືອກຕັ້ງ ທ່ີ ຈະມີຂຶ້ນໃນອີກບໍ່ນານນັ້ນ ທາງການຟີລິບປິນກ່າວໃນວັນຈັນມື້ນີ້ວ່າ ແມ່ຍິງຄົນນຶ່ງທ່ີວາງແຜນຈະສະເໜີຊື່ສາມີຂອງນາງ ເປັນຜູ່ສມັກແຂ່ງຂັນເປັນເຈົ້າແຂວງ ພ້ອມທັງ ພວກນັກໜັງສືພິມແລະທະນາຍຄວາມຫລາຍຄົນ ແມ່ນໂຮມຢູ່ໃນພວກ ທ່ີຖືກລັກພາໂຕ ໄປຍັງເຂດພູເຂົາແຫ່ງນຶ່ງໃນແຂວງ Maguindanao ເທິງເກາະມິນດານາວ ໃນພາກໃຕ້ຂອງຟີລິບປິນນັ້ນ ກອງທັບຟີລິບປິນກ່າວວ່າ ພວກທະຫານທ່ີຖືກສົ່ງໄປຍັງເຂດນັ້ນ ໄດ້ພົບເຫັນ 21 ສົບຂອງຜູ້ທ່ີຮວມຢູ່ໃນພວກທ່ີທ່ີຖືກລັບພາໂຕໄປນັ້ນ ການປ່ອນບັດເລືອກຕັ້ງກຳນົດຈະມີຂຶ້ນໃນວັນທີ 21 ພຶດສະພາປີ2010 ໜ້ານີ້ ການເລືອກຕົ້ັ້ງໃນຟີລິບປິນມັກປະເຊີນກັບການກໍ່ຄວາມ ຮຸນແຮງຂຶ້ນເລື້ອຍໆ ໂດຍສະເພາະຢູໃນພາກໃຕ້ ບ່ອນທ່ີກຳລັງຮັກສາຄວາມສົງບຂອງຣັຖບານ ກຳລັງທຳການສູ້ຣົບກັບພວກກະບົດຄອມມີວ ນິດ ຕລອດທັງພວກມຸສລິມຫົວຮຸນແຮງແລະກັບພວກກຸ່ມຕ່າງໆທ່ີຍາດ ແຍ່ງແຂ່ງຂັນກັນ ຢ່າງຮ້າຍແຮງນັ້ນ ການແສດງຄວາມເຫັນໂຕ້ແຍ້ງກັນ ຂອງພວກທະນາຍຄວາມກ່ອນອັດການພິຈາລະນາຄະດີ ໄດ້ເຣີ່ມຂຶ້ນໃນວັນຈັນມື້ນີ້ ສຳລັບການດຳເນີນຄະດີ ອະດີດຫົວໜ້າຄຸກຂະເໝນແດງ ນາຍເກັງເກກອີວ ທ່ີເອີ້ນກັນວ່າ DOIK ຊຶ່ງຜູ້ກ່ຽວຖືກກ່າວຫາວ່າ ເປັນຜູ້ກຳກັບນຳການທາຣຸນນະກັມ ແລະປະຫານຊີວິດພວກຊາຍ ຍິງ ແລະເດັກນ້ອຍ ຫລາຍກວ່າ 15 ພັນຄົນ ໃນກຳປູເຈັຍນັ້ນ ການດຳເນີນຄະດີຈະອັດລົງໃນວັນສຸກອາທິດນີ້ ແລະຄາດວ່າພວກຜູ້ພິພາກສາສານອາຍາພິເສດ ຈະອອກຄຳຕັດສິນແລະລົງໂທດໃນຕົ້ນ ປີໜ້ານີ້ ນາຍ Kaing Guek Eav ປະເຊີນກັບການຖືກລົງໂທດໜັກ ທ່ີສຸດ ຄືຈຳຄຸກຕລອດຊີວິດ ເພາະວ່າກຳປູເຈັຍບໍ່ມີໂທດປະຫານຊີວິດ ໃນຈຳນວນຜູ້ນຳຂະເໝັນແດງທ່ີຖືກກ່ຽວຫາ ນາຍ Duch ແມ່ນເປັນ ຄົນດຽວທີ່ໄດ້ຍອມຮັບເອົາຄວາມຮັບຜິດຊອບ ສຳລັບການກະທຳຂອງຕົນ ໃນຖານະເປັນຫົວໜ້າຄຸກ S-21 ໃນນະຄອນຫລວງພະນົມເປັນ ບ່ອນທີ່ພວກນັກໂທດຖືກທໍລະມານ ແລ້ວນຳເອົາໄປຂ້າຖີ້ມ ຄາດວ່າ ນາຍ Duch ທີ່ໄດ້ຂໍຂະມາໂທດຫລາຍຄັ້ງຫລາຍຫົນແລ້ວນັ້ນ ຈະຂໍຂະມາໂທດອີກຄັ້ງນື່ງ ເວລາຜູ້ກ່ຽວໄປປາກົດໂຕໃນສານໃນທ້າຍສັບປະດານີ້ ຜູ້ກ່ຽວໄດ້ໃຫ້ການຕໍ່ສານວ່າ ບໍ່ຂໍໂຕ້ແຍ້ງຄຳກ່າວຫາແຕ່ ຢ່າງໃດເລີຍ ນາຍົກຣັຖມຸນຕີມັນໂມຫັນ ສິງ ແຫ່ງອິນເດັຍ ກຳລັງທຳການຢ້ຽມຢາມ ສະຫະຣັດຢ່າງເປັນທາງການເປັນເວລາ 4 ມື້ ທ່ີມີວັດຖຸປະສົງເພື່ອແກ້ໄຂສະຖານະການໃນອັຟການີສຖານ ແລະເຣື່ອງການຮ່ວມມືກັນ ທາງ ດ້ານພະລັງນີວເຄລັຍ ທ່ານສິງເດີນທາງໄປຮອດສະຫະຣັດໃນວັນອາ ທິດວານນີ້ ແລະຈະພົບປະກັນກັບປະທານາທິບໍດີບາຣັດໂອບາມາ ໃນວັນອັງຄານມື້ອື່ນ ຄາດວ່າຜູ້ນຳທັງສອງຈະທຳການໂອ້ລົມສົນທະນາກັນເຣື່ອງຄວາມເປັນຫ່ວງຂອງຣັຖບານກຸງນີວແດນລີ ທ່ີວ່າສົງຄາມໃນ ອັຟການີສຖານ ອາດສາມາດເຮັດໃຫ້ປາກີສຖານ ເພື່ອນບ້ານຂອງອິນເດັຍ ຂາດຄວາມທຸ່ນທ່ຽງຍິ່ງຂຶ້ນອີກນັ້ນ ກ່ອນເດີນທາງໄປຮອດສະຫະຣັດ ທ່ານສິງໄດ້ກ່າວຕໍ່ຕາໜ່າງໂທຣະ ພາບຂ່າວ CNN ວ່າ ບໍ່ເປັນທ່ີແຈ້ງຂາວວ່າວັດຖຸປະສົງຂອງປາກີສ ຖານໃນອັຟການີສຖານນັ້ນ ແມ່ນອັນດຽວກັນກັບຂອງສະຫະຣັດຫລືບໍ? ນອກນີ້ ທ່ານສິງຍັງສະແດງຄວາມເປັນຫ່ວງ ຢ້ານວ່າຄັງອາວຸດນີວເຄລັຍຂອງປາກີສຖານ ຈະຕົກໄປຢູ່ໃນກຳມືຜິດຄົນນັ້ນ ນາຍົກຣັຖມຸນ ຕີອິນເດັຍຍັງມີໝາຍກຳນົດ ທ່ີຈະພົບປະກັບບັນດາຜູ້ນຳທຸລະກິດແລະພວກຊ່ຽວຊານດ້ານນະໂຍບາຍຕ່າງປະເທດຂອງສະຫະຣັດເຊັ່ນກັນ : ນັກບິນອະວະກາດສະຫະຣັດ 2 ຄົນ ຈາກຍານອະວະກາດໄປກັບ Atlantis ກຳລັງກະກຽມອອກໄປປະຕິບັດງານຢູ່ນອກຍານເປັນຄັ້ງທີສາມແລະຄັ້ງສຸດທ້າຍ ເພື່ອຕິດຕັ້ງອຸປກອນໃສ່ສະຖານີອະວະກາດ ລະຫວ່າງຊາດ ນັກບິນອະວະກາດສະຫະຣັດ ນາຍ Robert Satcher Jr ແລະນາຍ Randy Bresnik ມີໝາຍກຳນົດທ່ີຈະອອກປະຕິບັດງານຢູ່ກາງອາວະກາດ ເພື່ອຕິດຕັ້ງຖັງ oxygen ໝ່ວຍໃໝ່ ຕລອດທັງວັດຖຸອື່ນໆ ເພື່ອໃຊ້ໃນການທົດລອງດ້ານວິທຍາສາດຕ່າງໆ ນາຍ Bresnik ແລະເພື່ອຮ່ວມງານໃນຍານອະວະກາດໄປກັບ Atlantis ມີກຳໜົດຈະ ກັບຄືນສູ່ພື້ນດິນໃນວັນສຸກສັບປະດານີ້ ຫລັງຈາກເສັດສິ້ນການປະຕິບັດງານຂອງເຂົາເຈົ້າເປັນເວລາ 11 ມື້ແລ້ວ ໃນວັນອາທິດວານນີ້ ນາຍ Bresnik ໄດ້ຮັບຂ່າວດີຈາກທາງພື້ນດິນ ວ່າ ພັນລະຍາຂອງລາວ ໄດ້ຄອດລູກຜູ້ທີສອງ ເປັນລູກສາວ ສະມາຊິກຄອບຄົວທ່ີໂສກເສົ້າເສັຍໃຈຂອງ ພວກທ່ີໄດ້ຮັບເຄາະຈາກການລະເບີດ ທ່ີພາໃຫ້ມີຜູ້ຄົນເສັຍຊີວິດ ໃນບໍ່ຖ່ານຫິນແຫ່ງນຶ່ງ ໃນພາກ ຕາເວັນອອກສຽງເໜືອຂອງຈີນ ກຳລັງຮຽກຮ້ອງເອົາຄຳຕອບຈາກພວກເຈົ້າຂອງບໍ່ແຮ່ ສະມາຊິກຄອບຄົວຂອງພວກທ່ີໄດ້ຮັບເຄາະໄດ້ພາກັນປະທ້ວງ ຢູ່ທາງເຂົ້າບໍ່ຖ່ານຫິນ ຊິນສິງ ທ່ີຣັດເປັນເຈົ້າຂອງ ໃນເມືອງ Hegang ພາກັນຮ້ອງທຸກໃນວັນຈັນມື້ນີ້ວ່າ ບໍ່ມີຜູ້ໃດ ເວົ້າຫຍັງໃຫ້ເຂົາເຈົ້າຟັງເລີຍ ແລະວ່າ ພວກເຂົາເຈົ້າ ເຂົ້າຫາພວກເຈົ້າໜ້າທ່ີບໍ່ໄດ້ ທາງການທ້ອງຖິ່ນໃນແຂວງ ເຫາລອງຈຽງ ປະກາດໃຫ້ຮູ້ໃນຕອນເຊົ້າວັນຈັນມື້ນີ້ວ່າ ຈຳນວນຜູ້ເສັຍຊີວິດຈາກເຫດການ ແກສລະເບີດ ໃນບໍ່ຖ່ານຫິນ ເມື່ອວັນເສົາຜ່ານມານັ້ນ ວ່າ ມີຮອດ 104 ຄົນແລ້ວ ແລະຍັງມີຄົນງານອີກ 4 ຄົນ ຕົກຄ້າງ ຢູ່ໃນບໍ່ນັ້ນ